14/06/2019 | Administración LocalMunicipal
Corcubión
Aprobación definitiva da Ordenanza fiscal n.º 21 reguladora do IIVTNU

O Pleno do Concello de Corcubión, en sesión ordinaria celebrada o día 21 de marzo, acordou aprobar inicialmente a Ordenanza fiscal núm.21 reguladora do imposto sobre o incremento do valor de terreos de natureza urbana. Non téndose presentado alegacións durante o período de exposición ao público, enténdese aprobada definitivamente e procédese á publicación do seu texto íntegro: 1.- Constitúe o feito xerador deste imposto o incremento do valor que experimenten os terreos de natureza urbana, manifestado como consecuencia da transmisión da propiedade deles por calquera título ou da constitución ou transmisión de calquera dereito real de goce, limitativo do dominio sobre os referidos terreos. En consecuencia con isto, está suxeito o incremento de valor que experimenten os terreos que deban ter a consideración de urbanos para os efectos do dito Imposto sobre Bens Inmóbeis, con independencia de que estean ou non contemplados como tales no Catastro ou no Padrón de aquel.2.1- Non está suxeito a este imposto o incremento de valor que experimenten os terreos que teñan a consideración de rústicos para os efectos do Imposto sobre Bens Inmóbeis.2.2- As achegas de bens e dereitos realizados polos cónxuxes á sociedade conxugal, as adxudicacións que ao seu favor e en pagamento delas se verifiquen e as transmisións que se fagan aos cónxuxes en pagamento das súas propiedades comúns.2.3- As transmisións de bens inmóbeis entre cónxuxes ou a favor dos fillos, como consecuencia do cumprimento de sentenzas nos casos de nulidade, separación ou divorcio matrimonial. Están exentos deste Imposto os incrementos de valor que se manifesten como consecuencia dos seguintes actos: a) A constitución e transmisión de calquera dereito de servidume. d) As transmisións de bens que se encontren dentro do perímetro delimitado como Conxunto Histórico-Artístico, ou foran declarados individualmente de interese cultural, segundo o estabelecido na Lei 16/1985, do 25 de xuño, do Patrimonio Histórico Español cando os seus propietarios ou titulares de dereitos reais acrediten que realizaron pola súa conta obras de conservación, mellora ou rehabilitación nos ditos inmóbeis. Esta exención afectará exclusivamente aos bens incluídos no Plan Especial de Protección e Ordenación do Conxunto Histórico-Artístico. Para a aplicación da exención deberá acreditarse esta inclusión, así como ter obtido a correspondente licenza para a realización das obras de conservación, mellora ou rehabilitación; e presentar tamén as facturas correspondentes. Están exentos deste imposto os incrementos de valor correspondentes cando a obriga de pagamento do dito imposto recaia sobre as seguintes persoas ou entidades: a) O Estado, as comunidades autónomas e as entidades locais ás que pertenza o municipio, así como os seus respectivos organismos autónomos de carácter administrativo. b) O municipio da imposición e as demais entidades locais integradas ou nas que se integre e os seus organismos autónomos de carácter administrativo. c) As Institucións que teñan a cualificación de benéficas ou de benéfico-docentes. d) As entidades xestoras da Seguranza Social e as mutualidades de previsión social reguladas pola Lei 30/1995, de 8 de novembro de Ordenación e Supervisión dos Seguros Privados. e) As persoas ou entidades ás que se lle recoñecera a exención en tratados ou convenios internacionais. f) Os titulares de concesións administrativas revertibles respecto aos terreos afectos ás mesmas. g) A Cruz Vermella.1. É o suxeito pasivo do imposto a título de contribuínte: a) Nas transmisións de terreos ou na constitución ou transmisión de dereitos reais de goce limitativos do dominio a título lucrativo, a persoa física ou xurídica, ou a entidade a que se refire o artigo 35.4 da Lei 58/2003, do 17 de decembro, Xeral Tributaria, que adquira o terreo ou a cuxo favor se constitúa ou transmita o dereito real de que se trate. b) Nas transmisións de terreos ou na constitución ou transmisión de dereitos reais de goce limitativos do dominio a título oneroso, a persoa física ou xurídica ou a entidade a que se refire o artigo 35.4 da Lei 58/2003, do 17 de decembro, Xeral Tributaria, que transmita o terreo ou que constitúa ou transmita o dereito real de que se trate.2. Nos supostos a que se refire a letra b) do apartado anterior, terá a consideración de suxeito pasivo substituto do contribuínte, a persoa física ou xurídica, ou a entidade a que se refire o artigo 35.4 da Lei 58/2003, do 17 de decembro, Xeral Tributaria, que adquira o terreo ou a cuxo favor se constitúa ou transmita o dereito real de que se trate, cando o contribuínte sexa unha persoa física non residente no estado español.1. A base impoñible deste imposto está constituída polo incremento real do valor dos terreos de natureza urbana posto de manifesto no momento do feito xerador do imposto e experimentado ao longo dun período máximo de vinte anos.2. Para determinar o importe do incremento real aplicarase sobre o valor do terreo no momento do feito xerador do imposto a porcentaxe que corresponda en función do número de anos durante os cales se xerou o devandito incremento.3. A porcentaxe anteriormente citada será o que resulte de multiplicar o número de anos, expresado no apartado 2 deste artigo, pola correspondente porcentaxe anual, que será: A) Para os incrementos de valor xerados nun período de tempo comprendido entre 1 e 5 anos: 2,4 %. B) Para os incrementos de valor xerados nun período de tempo de até 10 anos: 2,10%. C) Para os incrementos de valor xerados nun período de tempo de até 15 anos: 2,0 %. D) Para os incrementos de valor xerados nun período de tempo de até 20 anos: 1,80 %. 4. Para determinar a porcentaxe anual aplicable a cada operación concreta conforme ao establecido no número anterior e para determinar a cantidade de anos polos que se multiplicará a devandita porcentaxe anual, só se considerarán os anos completos que integren o período de posta de manifesto do incremento de valor, sen que para tales efectos poidan considerarse as fraccións de anos do devandito período. Nas transmisións de terreos de natureza urbana, considerarase como o valor destes ao tempo da xeración deste imposto, o que teñan fixado no dito momento para os efectos do Imposto sobre Bens Inmóbeis. Porén cando o devandito valor sexa consecuencia dunha ponencia de valores que non reflicta modificacións de planeamento aprobadas con anterioridade, poderá liquidarse provisionalmente este imposto de conformidade con el. Nestes casos, na liquidación definitiva aplicarase o valor dos terreos obtido conforme aos procedementos de valoración colectiva que se instrúan, referido ao momento do feito xerador do imposto. Cando o terreo, aínda sendo de natureza urbana no momento da xeración do imposto, non teña fixado valor catastral nese momento, o concello poderá efectuar a liquidación cando o referido valor catastral sexa determinado, referindo o dito valor ao momento da xeración do imposto. Na constitución e transmisión de dereitos reais de goce, limitativos do dominio, sobre terreos de natureza urbana, a porcentaxe correspondente aplicarase sobre a parte do valor definido no artigo anterior que represente, respecto do mesmo o valor dos referidos dereitos, calculado segundo as seguintes regras: A) No caso de se constituír un dereito de usufruto temporal, o seu valor será o equivalente a un 2 % de dito valor catastral. B) Se o usufruto for vitalicio, o seu valor no caso de que o usufrutuario sexa menor de vinte anos, será equivalente ao 70 % do valor catastral, diminuíndose esta cantidade nun 1 %, por cada ano que exceda de dita idade, até acadar o límite mínimo do 10 % do expresado valor catastral. C) Se o usufruto se estabelece en favor dunha persoa xurídica por un prazo indefinido ou superior a trinta anos, considerarase como unha transmisión da propiedade plena do terreo suxeita a condición resolutoria, e o seu valor será o equivalente ao 100 % do valor catastral do terreo usufrutuado. D) Cando se transmita un dereito de usufruto xa existente, as porcentaxes expresadas nas letras A), B) e C) anteriores aplicaranse sobre o valor catastral do terreo no momento da dita transmisión. E) Cando se transmita o dereito de nula propiedade, o seu valor será igual á diferenza entre o valor catastral do terreo e o valor do usufruto, calculado este último segundo as regras anteriores. F) O valor dos dereitos de uso e habitación será o que resulte de aplicar ao 75% do valor catastral dos terreos sobre os que se constitúan tales dereitos, as regras correspondentes á valoración dos usufrutos temporais ou vitalicios, segundo os casos. G) Na constitución de calquera outro dereito real de goce limitativo do dominio distinto dos enumerados nas alíneas anteriores deste artigo e no seguinte, considerarase como valor dos mesmos para os efectos deste imposto: a) O capital, prezo ou valor pactado ao se constituíren, se for igual ou maior que o resultado da capitalización ao interese básico do Banco de España da súa renda ou pensión anual. b) Este último, se aquel fose menor. Na constitución ou transmisión do dereito a elevar unha ou máis plantas sobre un edificio ou terreo ou do dereito a realizar a construción baixo solo sen implicar a existencia dun dereito real de superficie, a porcentaxe correspondente aplicarase sobre a parte do valor catastral que represente, respecto do mesmo, o módulo de proporcionalidade fixado na escritura de transmisión ou, no seu defecto, o que resulte de estabelecer a proporción entre a superficie ou o volume das plantas que se van construír en voo ou en subsolo e a total superficie ou volume edificados após construídas aquelas. Nos supostos de expropiación forzosa a porcentaxe correspondente establecida no artigo 5º aplicarase sobre a parte do prezo xusto que corresponda ao valor do terreo salvo que o valor definido no artigo 5º fose inferior, en cuxo caso prevalecerá este último sobre o prezo xusto. Nas transmisións de apartamentos ou locais en réxime de propiedade horizontal, o valor do terreo será o específico do solo que cada predio tivese fixado no Imposto sobre Bens Inmóbeis e, se non o tivese aínda establecido, estimarase en función da cota de copropiedade que teña atribuído o predio alleado. A cota do imposto será a que resulte de aplicar á base impoñible o tipo do 20%. Aplicarase unha bonificación do 60% da cota do imposto, nas transmisións de terreos e na transmisión ou constitución de dereitos reais de goce limitativos do dominio, realizadas a título lucrativo por causa de morte a favor de descendentes e adoptados, os cónxuxes e os ascendentes e adoptantes.1.- O imposto xérase: a) Cando se transmita a propiedade do terreo, ben sexa a título oneroso ou gratuíto, entre vivos ou por causa de morte, na data da transmisión. b) Cando se constitúa ou transmita calquera dereito real de goce limitativo do dominio, na data en que teña lugar a constitución ou transmisión.2.- Para os efectos do disposto no número anterior, considerarase como data da transmisión: a) Nos actos ou contratos entre vivos, a do outorgamento do documento público e, cando se trate de documentos privados, a da súa incorporación ou inscrición nun rexistro público ou a da súa entrega a un funcionario público por razón do seu cargo. b) Nas transmisións por causa de morte, a data do falecemento do causante.1.- Cando se declare ou se recoñeza xudicial ou administrativamente por resolución firme que tivo lugar a nulidade, rescisión ou resolución do acto ou contrato determinante da transmisión do terreo ou da constitución ou transmisión do dereito real de goce sobre el, o suxeito pasivo terá dereito á devolución do imposto satisfeito, sempre que o dito acto ou contrato non lle producise efectos lucrativos e reclame a devolución no prazo de cinco anos desde que a resolución quedou firme. Enténdese que existe efecto lucrativo cando non se xustifique que os interesados deban efectuar as recíprocas devolucións a que se refire o art.1.295 do Código Civil. Aínda que o acto ou contrato non producise efectos lucrativos, se a rescisión ou resolución se declarase por incumprimento das obrigas do suxeito pasivo do imposto, non haberá ningunha devolución.2.- Se o contrato queda sen efecto por mutuo acordo das partes contratantes non se producirá a devolución do imposto satisfeito e considerarase como acto novo suxeito a tributación. Como tal acordo mutuo estimarase a avinza en acto de conciliación e a simple conformidade coa demanda.3.- Nos actos ou contratos nos que medie algunha condición, a súa cualificación farase segundo as prescricións contidas no Código Civil. Se fose suspensiva non se liquidará o imposto até que esta se cumpra. Se a condición fose resolutoria, esixirase o imposto desde despois, reservándose facer a oportuna devolución en caso de que a condición chegase a cumprirse; seguindo a regra do apartado 1.1.- Os suxeitos pasivos estarán obrigados a presentar ante o Concello a declaración correspondente xuntándose tódolos elementos da relación tributaria que sexan necesarios para practicar a liquidación procedente.2.- A dita autoliquidación deberá ser realizada nos seguintes prazos que se contarán desde a data en que se produza a xeración do imposto: a) Cando se trate de actos inter vivos, o prazo será de 30 días hábiles. b) Cando se trate de actos por causa de morte, o prazo será de 6 meses prorrogábeis até 1 ano por solicitude do suxeito pasivo. A solicitude deberá expresar os bens da herdanza do causante cuxa transmisión estea suxeita a este imposto e a identificación dos suxeitos pasivos, expresando o seu nome, domicilio e NIF. Dentro deste prazo de 6 meses o suxeito pasivo poderá solicitar unha prórroga por outros 6 meses e en caso de non ser resolta a solicitude de prórroga no prazo de 1 mes, que se contará desde a súa presentación, entenderase concedida por silencio administrativo.5. Nos supostos en que os terreos, aínda sendo de natureza urbana no momento da xeración do imposto, non teñan fixado valor catastral, o suxeito pasivo, nos prazos estabelecidos no punto 2 deste artigo presentará a correspondente declaración cos datos relativos á transmisión, procedendo a Administración, no momento en que se fixe o valor catastral, a efectuar liquidación e notificarlla ao suxeito pasivo. As liquidacións do imposto se notificarán integramente aos suxeitos pasivos con indicación do prazo de ingreso e expresión dos recursos procedentes Con independencia do disposto no artigo anterior e do estabelecido no art.8 do Real decreto lexislativo 2/2004 e no art.93 da Lei Xeral Tributaria, están igualmente obrigados a comunicar ao Concello a realización do feito impoñible nos mesmos prazos que os suxeitos pasivos: a) Nos supostos contemplados na letra a) do artigo 5 desta ordenanza, sempre que se producisen por negocio xurídico entre vivos, o doador ou a persoa que constitúa ou transmita o dereito real de que se trate. b) Nos supostos contemplados na letra b) do dito artigo, o adquirente ou a persoa a cuxo favor se constitúa ou transmita o dereito real de que se trate. Así mesmo, os notarios estarán obrigados a remitir ao Concello, dentro da primeira quincena de cada trimestre, a relación ou índice comprensivo de todos os documentos por eles autorizados no trimestre anterior que conteñan feitos, actos ou negocios xurídicos que poñan de manifesto a realización do feito impoñible deste imposto, con excepción dos actos de última vontade. Tamén estarán obrigados a remitir, dentro do mesmo prazo, a relación dos documentos privados comprensivos dos mesmos feitos, actos ou negocios xurídicos que lles fosen presentados para o recoñecemento ou a lexitimación de sinaturas O indicado neste apartado entenderase sen prexuízo do deber xeral de colaboración estabelecido na Lei XeralTributaria. A inspección e recadación deste imposto serán realizadas de acordo co prevido na Lei Xeral Tributaria e demais disposicións reguladoras da materia, así como nas disposicións ditadas para o seu desenvolvemento. Para todo o relativo á cualificación das infraccións tributarias, así como á determinación das sancións que por elas mesmas correspondan en cada caso, aplicarase o réxime regulado na Lei Xeral Tributaria e nas demais disposicións que a contemplen e desenvolvan. A presente ordenanza foi modificada por acordo do Pleno Municipal en sesión ordinaria o día 21 de marzo do 2019, entrando en vigor ao día seguinte á publicación do texto no BOP, permanecendo en vigor ata a súa modificación ou derogación expresa. Corcubión, 10 de xuño do 2019 O Alcalde Manuel Insua Insua